stanford-oval/wikipedia huggingface dataset:
Kihlaus

Kihlaus on muinainen tapa, joka juontaa juurensa Raamatun ajoilta, jolloin vanhemmat tai huoltajat järjestivät avioliitot. Keskiajalla järjestettyjä kihlajaisia käytettiin kuninkaallisten dynastioiden vahvistamiseksi, diplomaattisten liittoutumien solmimiseksi sekä omaisuuden kartuttamiseksi. Vielä nykyäänkin vanhempien järjestämät avioliitot ovat yleisiä monissa osissa maailmaa, erityisesti Itä-Aasiassa ja muslimimaissa. Joissakin yhteiskunnissa tämä perinne jatkuu edelleen.
Kihlaus määritellään Suomen laissa tilanteeksi, jossa pariskunta ”sopii menevänsä avioliittoon keskenään”. Kihlauksella ei kuitenkaan ole nykyään juridisia seuraamuksia.
Kihloissa olevaa miestä sanotaan sulhaseksi ja naista morsiameksi, ja kahden kihloissa olevan henkilön sanotaan olevan kihlapari.
Kihlausperinteitä

Perinteisen kaavan mukaan kihlausta edeltää vanhempien suostumuksen kysyminen avioliittoaikeille.
Kihlauksen merkkinä pari yleensä ostaa toisilleen kihlasormukset vasemman käden nimettömään sormeen, joskaan sormukset eivät ole kummallekaan kihlauksen osapuolelle pakollisia. Kihla- ja vihkisormusten sijoittaminen vasemman käden nimettömään tuli alun perin kreikkalaisesta uskomuksesta, että sormesta kulkee laskimo suoraan sydämeen. Sormukseen kaiverretaan usein myös kihlatun nimi ja kihlauspäivämäärä. Kihlajaisia voidaan viettää juhlien ja asia voidaan julkistaa sanomalehden kihlautuneita-osastolla, tai sitten sopimus voidaan pitää osapuolten yksityisenä asiana. Aikomus solmia avioliitto voidaan myös kuuluttaa kirkossa.
Historiaa

Kihlojen, eli niiden lahjojen, joita sulhanen kihlatessaan morsiamelleen antaa, antaminen saattaa olla peruja ajalta, jolloin morsian oli tapana ostaa. 1900-luvulla (joissain tapauksissa nykyisinkin) oli tapana, että sulhanen ratkaisevan vastauksen saatuaan antoi tulevalle morsiamelleen tavallisimmin kivikoristeisen sormuksen. Kihlajaisiksi (kihlajaiset: tavallisesti morsiamen kodissa pidettävät aamupäiväkutsut, joiden aikana morsiamen isä ilmoittaa kutsuvieraille kihlauksesta) hankittiin sileät sormukset ja kihlajaislahja. Kihlasormuksen osti sulhanen morsiamelle ja morsian sulhaselle. Vanhan tavan mukaan sulhanen kihlajaispäivänä saattoi antaa morsiamelleen toisenkin lahjan. Aikakaudesta riippuen oli yleisimpinä lahjoina muun muassa taloustarvikkeita, vaatetavaraa, kelloja, kaulakoruja ja rannerenkaita. Tämä lahja, kuten sormuksetkin annettiin vasta kihlajaispäivänä. Morsiamet saattoivat antaa sulhaselleen päivän kunniaksi esimerkiksi kehystetyn kuvan itsestään.
Yksi ensimmäisistä kihlasormusten käyttäjistä oli Itävallan arkkiherttua Maksimilian (1459–1519), joka antoi sormuksen Burgundin Marialle. 1600- ja 1700-luvuilla sormuksissa suosittuja olivat rubiineista ja timanteista kootut timantit, sen jälkeen erilaiset värilliset kivet ja 1900-luvulla etenkin Yhdysvalloissa suosittuja olivat sormukset, joissa oli rivissä kolmesta viiteen timanttia.  Timanttisormusten suosioon Yhdysvalloissa vaikutti voimakkaasti De Beers -yhtiön kaikessa hiljaisuudessa käynnistämä, vuosikymmeniä käsittänyt ennennäkemättömän laaja mainoskampanja, jossa suuren yleisön tietoisuuteen iskostettiin ajatusta timanttien kuulumisesta olennaisena osana rakkaudenosoituksiin ja kihlaukseen.
Kihlaus Suomen lainsäädännössä

Aiemmin Suomessa oli avioliittolaissa hyvinkin täsmällisiä säädöksiä kihlauksesta, kihlakumppaneista ja kihlauksen purkamisesta. Nämä lainkohdat on nyttemmin kumottu, viimeiset vuonna 1987 avioliittolain muutoksessa. Nykyään kihlaus on henkilöiden välinen sopimus, jolla on samanlainen lain suoja kuin muillakin lupauksilla ja sopimuksilla. Avioliittolakiin on jätetty vain kihlauksen määritelmä: ”Nainen ja mies, jotka ovat sopineet menevänsä avioliittoon keskenään, ovat kihlautuneet”. Vuoden 2017 maaliskuussa voimaan astunut lainmuutos muutti tämän muotoon ”Kaksi henkilöä, jotka ovat sopineet...”.
Nykyään kihlautumisella ei ole tarkempaa lainopillista merkitystä. Kihlaus ei ole avioliittoon rinnastettava sopimus lain edessä, joten kihlauksella ei ole avioliitto-oikeudellisia oikeusvaikutuksia, kuten kuoleman sattuessa kumppanin omaisuuden perintä. Kihlautumista pidetään sitovana lupauksena avioliitosta, vaikka siitä ei tehdä ilmoitusta viranomaisille. Periaatteessa kihlauksen peruminen on sopimuksen rikkomista. Lain edessä kihlauksen purkamista ei ole kuitenkaan katsottu sopimusrikkomukseksi.
Vaikka kihlautuminen ei ole avioliittoon rinnastettava oikeustoimi, muunlaisia oikeusvaikutuksia kihlauksella sen sijaan on. Esimerkiksi kihlakumppanien ei tarvitse oikeudenkäynnissä todistaa vasten tahtoaan kihlakumppaniaan vastaan. Kihlaukseen ei kuulu avio-oikeutta, mutta kuolleen kihlakumppanille voidaan tietyissä tapauksissa antaa jäämistön säästöstä avustuksena rahaa tai muuta omaisuutta sen mukaan kuin katsotaan kohtuulliseksi, jos se on toimeentulon kannalta tarpeen. Jos henkilö on tehnyt testamentin kihlattunsa hyväksi, ja sen jälkeen kihlaus puretaan muussa tilanteessa kuin testamentin tekijän kuollessa, silloin testamentti ei enää päde.
Aiheesta muualla

Wikimedia Commonsissa on kuvia tai muita tiedostoja aiheesta .
Kosinta, kihlaus ja kihlasormus. Naimisiin.info.
Vihki- ja kihlasormus
Palmyran atolli

| Palmyran atolli |
| --- | --- |
 Satelliittikuva atollista
Merialue:  Tyynimeri
Saaria yht.:  n. 50
Suurin saari:  Cooper
Muita saaria:  Sand, Home, Kaula, Barren
Pinta-ala:  11,9 km²
Valtio
Valtio:   Yhdysvallat
Väestö
Väkiluku:  asumaton
Palmyran atolli on Yhdysvalloille kuuluva asumaton 11,9 neliökilometrin kokoinen atolli pohjoisella Tyynellämerellä. Atolli sijaitsee noin puolessa välissä Havaijia ja Samoaa. Sitä hallitaan suoraan Washingtonista käsin. Atolli koostuu noin 50 pikkusaaresta, joita peittää tiheä kasvillisuus, kookospalmut ja balsan tapaiset puut. Saarten korkeuserot ovat pienet, korkeimmat kohdatkaan eivät kohoa kahta metriä merenpinnan yläpuolelle.lähde?
Vakituista asutusta ei ole, mutta saarilla on tilat sinne suuntaavien tutkijoiden väliaikaiseen asumiseen. Nämä tulevat usein vain viikoksi tai kuukaudeksi kerrallaan.
Historia

Palmyran löysi kapteeni Edmund Fanning vuonna 1798. Hän ei kuitenkaan astunut maihin tai nimennyt saaria.
Vuonna 1802 amerikkalainen kapteeni Cornelius Sawle käytti atollia hetkellisesti turvapaikkanaan, ja hänen kommennossaan oleva alus Palmyra antoi sittemmin nimensä atollille. Vuonna 1862 Havaijin kuningas Kamehameha IV lähetti Zenas Bentin ja Johnson B. Wilkinsonin atollille tehtävänään ottaa se kuningaskunnan haltuun. Kun Yhdysvallat otti Havaijin haltuunsa vuonna 1898, Palmyran atolli siirtyi sen mukana osaksi uutta emämaata. Havaijin territoriosta tuli incorporated territory vuonna 1900, mutta kun territoriosta tuli 59 vuotta myöhemmin osavaltio, Palmyran atolli ei kuulunut uuden osavaltion alueisiin. Tästä syystä Palmyran atolli on edelleen incorporated territory.
Vuonna 1911 saaret päätyivät Honolulussa asuvan tuomari Henry E. Cooperin omistukseen, ja tämä alkoi kasvattaa saarilla kookospähkinöitä. Hän myi saaret, kahta lukuun ottamatta, 11 vuotta myöhemmin Leslie ja Ellen Ful­lard-Leolle. Cooperin kuoltua kaksi hänelle jäänyttä saarta periytyivät hänen jälkeläisilleen.
Toisen maailmansodan aikana saarella oli katuja, penkereitä ja kiitoteitä, mutta ne ovat kasvaneet umpeen ja muuttuneet käyttökelvottomiksi.lähde?
Nykyään

Kahta Cooperilta periytyvää saarta lukuun ottamatta loput saarista olivat vuoteen 2000 saakka Fullard-Leon kolmen lapsen omistuksessa. Tämän jälkeen voittoa tavoittelematon luonnonsuojeluyhdystys osti saaret kokonaisuudessaan ja on siitä asti hallinnoinut niitä yhdessä U.S. Fish and Wildlife Service -viraston kanssa.
Lähes olemattoman ihmisen vaikutuksen johdosta saarilta ja sen läheisyydestä löytyy lukuisia koralli-, merieläin- ja lintulajeja.
Koska Palmyran atolli on incorporated territory, sen alueella syntyneet henkilöt ovat syntyperäisiä Yhdysvaltain kansalaisia.
Aiheesta muualla

Kuvia tai muita tiedostoja aiheesta Palmyran atolli Wikimedia Commonsissa
Volkswagen

| Volkswagen |
| --- | --- |

Perustettu:  28. toukokuuta 1937
Perustaja:  Deutsche Arbeitsfront
Kotipaikka:  Wolfsburg, Saksa
Toimiala:  autoteollisuus
Tuotteet:  henkilöautot hyötyajoneuvot
Emoyhtiö:  Volkswagen Group
Kotisivu:  volkswagen.fi
Infobox OKVirheellinen NIMI-arvo: 
Volkswagen (VW) on Volkswagen AG:n valmistama automerkki.
Historiaa

Saksassa 1933 valtaan noussut Adolf Hitler oli luonut ajatuksen yksinkertaisesta ja ennen kaikkea jokaisen työtätekevän perheen ulottuvilla olevasta henkilöautosta. Automallin suunnittelulle määrättiin tarkat reunaehdot, muun muassa se, että valmis auto sai maksaa enintään 1 000 reichsmarkia. Auton ostoon oli siis mahdollisuus jokaisella työtätekevällä perheellä erityisen säästämisohjelman puitteissa tuon ajan Saksan taatuilla työsuhteilla ja palkkatasolla. Kansanautoajatukseen liittyi myös tavoite luoda maahan laaja autobahnien verkosto. Suunnittelija Ferdinand Porschella oli ollut mielessään samantyyppisen automallin luominen, ja hän sai maan vallanpitäjät kiinnostumaan ideastaan. Vuonna 1934 Porsche solmi Saksan autoteollisuusliiton kanssa sopimuksen Volkswagenin eli kansanauton kehittämisestä. Kolme vuotta myöhemmin valmistui ensimmäinen mallisarja VW 30.
Ensimmäisen Volkswagen-tehtaan rakentaminen aloitettiin vuonna 1938 Fallerslebenin kylässä. Työ saatiin valmiiksi seuraavana vuonna, ja autojen valmistaminen tehtaassa alkoi. Ensimmäinen malli oli Kdf-wagen, niin sanottu Kupla. Sodan syttyminen muutti alkuperäisiä suunnitelmia, ja tehdas tuotti autoja ainoastaan armeijalle. Liittoutuneet pommittivat tehdasta sodan aikana, ja se sai vaurioita.
Britit nimesivät toisen maailmansodan loppuvaiheessa 1945 miehittämänsä kaupungin Wolfsburgiksi. Kaupungissa ollut Volkswagen-tehdas toimi vielä sodan lopulla englantilaisten joukkojen ajoneuvokorjaamona. Sodan jälkeen englantilaiset aloittivat tehtaassa VW-kuplan valmistuksen uudelleen. Hitlerin aikana säästämisohjelmassa mukana olleille maksettiin korvaus, ja runsaasti sodan aikana tuotettuja Volkswagen Kübelwageneita ja Schwimmwageneita muutettiin Kupla-malleiksi vaihtamalla niihin tehtaalla kori.
Kuplasta tuli vuonna 1972 historian myydyin automalli, kun se ohitti Fordin T-mallin. Pahoissa talousvaikeuksissa ollut Volkswagen esitteli uuden automallinsa Golfin vuonna 1974. Auto poikkesi tehtaan aikaisemmasta tuotannosta huomattavasti, sillä siinä oli nestejäähdytteinen rivimoottori poikittain edessä ja etuveto. Yhtiö oli jo edellisenä vuonna esitellyt vastaavantyyppisen suuremman mallin Passatin, mutta Golfista tuli myyntimenestys. Kahdeksanteen sukupolveen ehtinyttämilloin? Golfia on valmistettu jo yli 35 miljoonaa kappaletta. Vuonna 1982 Volkswagen solmi yhteistyösopimuksen espanjalaisen Seatin kanssa. Myöhemmin se siirtyi kokonaan Volkswagenin emoyhtiön Volkswagen Groupin alaisuuteen.
Volkswagen esitteli vuonna 1996 uuden Kuplan, New Beetlen. Vuonna 2003 valmistettiin Meksikossa viimeinen vanhanaikainen kupla. Pian Golf ohitti kuplan valmistusmäärissä.
Volkswagen palasi 2005 aiempaan käytäntöönsä nimetä sedan-mallinen Golf Jettaksi, sen oltua välillä Vento ja sitten Bora. Vuodesta 2010 lähtien Jetta eriytettiin omaksi mallikseen, eikä se perustu enää Golfiin.
Palkintoja

Volkswagen palkittiin Auto Bild -lehden tekemän Palvelu 1 -ostotutkimus 2010 kategoriassa Paras palvelu. Perustelujen mukaan Volkswagen on ”yleisvoittaja, joka on kokonaisuutena parhaiten uuden auton ostajaa palveleva automerkki vuonna 2010”.
Volkswagen Polo palkittiin vuoden 2010 New Yorkin autonäyttelyssä kategoriassa World Car of the Year 2010 (suom. vuoden auto maailmassa 2010). Polo päihitti kisassa Mercedes-Benzin E-sarjan ja Toyota Priuksen. Vuonna 2009 ja 2013 samaisen tunnustuksen sai Volkswagen Golf.
Päästöhuijaus

Vuonna 2015 paljastui, että Volkswagen oli asentanut miljooniin myymiinsä autoihin tietokone-ohjelman, joka vääristelee auton tuottamia pakokaasupäästöjä mittaustilanteessa.
Sähköautot

Päästöhuijauksen jälkeen yhtiö on alkanut keskittyä sähköautoihin. Sähköautojen valmistus alkaa vuonna 2020 ja vuonna 2018 yhtiö antoi lausunnon, jonka mukaan yhtiö kykenee valmistamaan 50 miljoonaa sähköautoa. Kesällä 2024 yhtiö kertoi siirtävänsä 58,5 miljardia euroa täyssähköautojen kehityksestä polttomoottoriautojen kehitykseen. Vuonna 2023 yhtiö kertoi varaavansa 180 miljardia euroa täyssähköautojen kehitykseen. Volkswagen on myös kertonut lykkäävänsä suunniteltujen akkutehtaiden rakentamista. Syynä on laskenut kiinnostus sähköautoihin, johon vaikuttaa akkujen hintojen pysyminen korkeana ja siten sähköautot ovat edelleen kalliita.
Mallisarjat > Erittäin pienet autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1998–2005  | Lupo  |  Belgia  Saksa  | Volkswagenin ensimmäinen erittäin pieni malli (SEAT Arosa)   |   |
| 2003–2021  | Fox  |  Argentiina  Brasilia  | Lupon korvaaja   |   |
| 2011–2023  | Up  |  Brasilia  Intia  Slovakia  | Foxin korvaaja, ensimmäinen Volkswagenin virallisesti Suomessa myymä erittäin pieni malli (SEAT Mii / Škoda Citigo)   |   |
Mallisarjat > Pienet autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1975–1981  | Polo I  |  Saksa  | Volkswagenin ensimmäinen pikkuauto (Audi 50)   |   |
| 1977–1981  | Derby I  |  Saksa  |   |   |
| 1981–1994  | Polo II  |  Espanja  Saksa  |   |   |
| 1981–1985  | Derby II  |  Saksa  | Vuodesta 1985 alkaen Polo Classic   |   |
| 1994–2001  | Polo III  |  Argentiina  Espanja  Saksa  | (SEAT Córdoba ja SEAT Ibiza)   |   |
| 2001–2009  | Polo IV  |  Angola  Belgia  Brasilia  Espanja  Etelä-Afrikka  Kenia  Kiina  Saksa  Slovakia  |   |   |
| 2006–2008  | CrossPolo  |   |   |   |
| 2009–2017  | Polo V  |  Algeria  Espanja  Etelä-Afrikka  Intia  Malesia  Venäjä  | Polon viides sukupolvi   |  |
| 2017– | Polo VI |  Brasilia  Espanja  Kiina | Polon kuudes sukupolvi |  |
| 2016–2020 | Ameo |  Intia | Polon viidennen sukupolven malliin perustuva pieni sedan |  |
Mallisarjat > Alempi keskiluokka

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1945–1946  | Typ 51  |  Saksa  | Rakennettu Kübelwagenin pohjalevylle   |   |
| 1947–2003  | Typ 1 ”Kupla”  |  Saksa  Meksiko  Australia  Belgia  Brasilia  Indonesia  Irlanti  Uusi-Seelanti  Nigeria  Filippiinit  Etelä-Afrikka  Jugoslavia  Venezuela  | Yhteensä 21 529 464 kappaleella maailman eniten valmistettu automalli, pääasialliset valmistusmaat Saksa ja Meksiko. Suomessa Wihuri-yhtymä kokosi 50 Kuplavolkkaria, jotka myytiin Suomessa Volkswagenilla yhden markan voitolla.    |   |
| 1974–1983  | Golf I  |  Etelä-Afrikka  Meksiko  Saksa  Yhdysvallat  | Kuplan korvaaja   |   |
| 1979–1984  | Jetta I  |  Etelä-Afrikka  Jugoslavia  Meksiko  Saksa  |   |   |
| 1980–1994  | Gol I  |  Brasilia  | Korvasi Volkswagen Brasilian  |   |
| 1983–1992  | Golf II  |  Belgia  Etelä-Afrikka  Itävalta  Jugoslavia  Meksiko  Saksa  Yhdysvallat  |   |   |
| 1984–1992  | Jetta II  |  Saksa  |   |   |
| 1984–2009  | Citi Golf  |  Etelä-Afrikka  | Perustui ensimmäiseen Golfiin   |   |
| 1991–2002  | Golf III  |  Etelä-Afrikka  Meksiko  Saksa  Slovakia  | Ensimmäinen Golf, joka oli saatavana farmariversiona  |   |
| 1992–1997  | Vento  |  Etelä-Afrikka  Meksiko  Saksa  | Golf III:n sedan-versio   |   |
| 1994–2008  | Gol II  |  Brasilia  |   |   |
| 1997–2006  | Golf IV  |  Belgia  Brasilia  Etelä-Afrikka  Kiina  Saksa  Slovakia  |   |   |
| 1998–2005  | Bora  |  Etelä-Afrikka  Kiina  Meksiko  Saksa  Slovakia  | Golf IV:n sedan-versio   |   |
| 1997–2010  | Volkswagen New Beetle  |  Meksiko  Saksa  | Kuplan retroversio   |   |
| 2003–2009  | Golf V  |  Belgia  Etelä-Afrikka  Indonesia  Meksiko  Saksa  Ukraina  | Golfin viides sukupolvi   |   |
| 2005–2010  | Jetta V  |  Etelä-Afrikka  Intia  Kiina  Meksiko  Venäjä  | Golf V:n sedanversio   |   |
| 2006–2009  | CrossGolf  |  Saksa  | Golf Plus erikoisvarusteisilla korinosilla ja korotetulla alustalla   |   |
| 2008–2016  | Golf VI  |  Indonesia  Kiina  Malesia  Meksiko  Saksa  Ukraina  | Golfin kuudes sukupolvi   |   |
| 2008–  | Gol III  |  Brasilia  |   |   |
| 2008–  | Voyage  |  Brasilia  | Golin sedan-versio   |   |
| 2008–  | Lavida  |  Kiina  | SAIC:n ja Volkswagenin yhteistyöllä valmistettu   |   |
| 2010–  | CrossGolf  |  Saksa  |   |   |
| 2011–  | Jetta VI  |  Meksiko  Yhdysvallat  | Jettan kuudes sukupolvi   |   |
|  2011–2019  | Beetle  |  Meksiko  | Kuplan retroversion toinen sukupolvi   |   |
| 2012–2020  | Golf VII  |  Brasilia  Indonesia  Kiina  Meksiko  Saksa  | Golfin seitsemäs sukupolvi   |   |
Mallisarjat > Ylempi keskiluokka

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1961–1973  | VW 1500/VW 1600  |  Saksa  |   |   |
| 1968–1974  | VW 411/VW 412  |  Saksa  |   |   |
| 1970–1974  | K 70  |  Saksa  | Malli NSU:n kehittämä   |   |
| 1973–1980  | Passat B1  |  Saksa  Brasilia  | (Audi 80)   |   |
| 1980–1988  | Passat B2  |  Saksa  Espanja  Argentiina  Brasilia  Meksiko  Kiina  Japani  Etelä-Afrikka  |   |   |
| 1981–1985  | Santana  |  Saksa  Kiina  | Epäonnistui Euroopassa, suurmenestys Kiinassa   |   |
| 1988–1996  | Passat B3/B4  |  Saksa  Slovakia  |   |   |
| 1995–  | Santana 2000  |  Kiina  Brasilia  | Kiinan myydyimpiä autoja   |   |
| 1996–2004  | Passat B5  |  Saksa  Ukraina  |   |   |
| 2005–  | Passat B6/B7  |  Saksa  Intia  Angola  Ukraina  |   |   |
| 2011–2014  | Passat NMS  |  Yhdysvallat  | Amerikkalainen Passat-versio   |   |
| 2014–  | Passat B8  |  Saksa  |   |   |
| 2008–2017  | Passat CC 2008-2011 CC 2012-2017  |  Saksa  | Passatiin perustuva neliovinen coupé   |   |
| 2017–  | Arteon  |  Saksa  | CC:n korvaaja |   |
Mallisarjat > Edustusautot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 2002–2016  | Phaeton  |  Saksa  | Volkswagenin ensimmäinen edustusauto   |   |
| 2016–  | Phideon  |  Kiina  | Volkswagen Phaetonin korvaaja Kiinan markkinoilla   |   |
Mallisarjat > Coupét ja cabrioletit

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1949–1979  | Käfer Cabrio  |   | Kuplan avomalli, Karmannin ja Hebmüllerin valmistama   |   |
| 1955–1974  | Karmann Ghia  |  Saksa  |   |   |
| 1962–1969  | Karmann Ghia 1500  |  Saksa  |   |   |
| 1969–1975  | VW-Porsche 914  |  Saksa  | Porschen kanssa yhteistyönä valmistettu urheiluauto   |   |
| 1974–1981  | Scirocco I  |   |   |   |
| 1979–1993  | Golf I Cabrio  |   | Maailman eniten myyty avoauto   |   |
| 1981–1992  | Scirocco II  |   |   |   |
| 1988–1995  | Corrado  |   |   |   |
| 1993–2002  | Golf Cabrio  |   |   |   |
| 2003–  | New Beetle Cabrio  |  Meksiko  |   |   |
| 2006–  | Eos  |  Portugali  |   |   |
| 2008–2018  | Scirocco III  |  Portugali  |   |   |
Mallisarjat > Pienpakettiautot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 2003–  | Caddy  |  Puola  |   |   |
Mallisarjat > Pakettiautot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1975–1995  | LT I  |  Saksa  |   |   |
| 1996–2006  | LT II  |  Saksa  |   |   |
| 2006–  | Crafter  |  Saksa  | Mercedes-Benz Sprinterin sisarmalli   |   |
Mallisarjat > Lava-autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1950–1967  | Typ 2 Pristchenwagen  |  Saksa  Brasilia  | Volkswagenin ensimmäinen lava-auto, perustuu Typ 2:een   |   |
| 1978–1991  | Caddy Rabbit Pick-up   |  Jugoslavia 1980–1991  Yhdysvallat 1979–1983   | I-sukupolven Golfiin perustunut lava-auto   |   |
| 1982–1994  | Saveiro I  |  Brasilia  | Gol I:n lava-autoversio   |   |
| 1989–1997  | Taro  |  Saksa  | Toyotan kanssa yhteistyössä kehitetty lava-auto   |   |
| 1994–2009  | Saveiro II  |  Brasilia  | Gol II:n lava-autoversio   |   |
| 2009–  | Saveiro III  |  Brasilia  | Gol III:n avolavaversio   |   |
| 2010–  | Amarok  |  Argentiina  |   |   |
Mallisarjat > Pientila-autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 2003–  | Touran I  |  Saksa  | Perustuu Golfin V-sukupolveen pidennetyllä akselivälillä   |   |
| 2004–2009  | Golf Plus V  |  Saksa  | Golfin kompakti tilamalli korotetulla katolla   |   |
| 2006–  | Suran  |  Argentiina  | Perustuu Foxiin, myydään Brasiliassa nimellä SpaceFox   |   |
| 2010–  | Touran II  |  Saksa  |   |   |
| 2014–  | Golf Sportsvan  |  Saksa  | Golf Plussan seuraaja   |   |
Mallisarjat > Tila-autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1995–2010  | Sharan  |  Portugali  | Sisarmallit Ford Galaxy (1995–2005) ja SEAT Alhambra  |   |
| 2008–  | Routan  |  Yhdysvallat  | Chrysler Voyagerin sisarmalli   |   |
| 2010–  | Sharan II  |  Portugali  | (SEAT Alhambra)   |   |
Mallisarjat > Maastoautot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1940–1945  | Kübelwagen  |  Saksa  | Kuplan sotilasversio   |   |
| 1942–1944  | Schwimmwagen  |  Saksa  | Kübelwagenin amfibioversio   |   |
| 1969–1979  | Kurierwagen  |   |   |   |
| 1979–1982  | Iltis  |   | Audin valmistama   |   |
Mallisarjat > Crossoverit

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 2002–  | Touareg  |  Slovakia  | Suunniteltu yhteistyössä Porschen kanssa (Porsche Cayenne, Audi Q7)   |   |
| 2007–  | Tiguan  |  Saksa  |   |   |
| 2016–  | Atlas  |  Yhdysvallat | Myydään Kiinassa nimellä Teramont   |   |
| 2017–  | T-Roc  |  Portugali |   |   |
Mallisarjat > Pikkubussit ja -pakettiautot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1950–1967  | Typ 2 T1  |  Australia  Brasilia  Länsi-Saksa  | Tunnettu myös nimillä ”Kleinbus” ja ”Transporter”   |   |
| 1963  | Fridolin  |  Saksa  | Deutsche Postin jakeluauto   |   |
| 1968–1979  | Typ 2 T2  |  Argentiina  Australia  Brasilia  Meksiko  Länsi-Saksa  | Valmistetaan edelleen Brasiliassa nimellä ”Kombi”   |   |
| 1979–1992  | Typ 2 T3  |  Saksa (1979–1992)   Etelä-Afrikka (1979–2002)   | Monia nimiä: Transporter / Caravelle (Eurooppa), Microbus (Etelä-Afrikka), Vanagon (Amerikat)   |   |
| 1990–2003  | Transporter T4  |  Filippiinit  Indonesia  Malesia  Puola  Saksa  Taiwan  | Myytiin Pohjois-Amerikassa nimellä Eurovan   |   |
| 2003–2015  | Transporter T5  |  Puola  Saksa  Venäjä  |   |   |
| 2015–  | Transporter T6  |  Saksa  |   |   |
Mallisarjat > Kuorma-autot

| Valmistusvuodet   | Mallisarja   | Valmistusmaa   | Huomionarvoista (sisarmerkin vastaavat mallit)   | Kuva   |
| --- | --- | --- | --- | --- |
| 1998–  | Volkswagen Delivery  |  Brasilia  | Tunnettu myös nimillä ”Volkswagen Nueva línea” ja ”Volkswagen Livianos”   |   |
| 2005–  | Volkswagen Constellation  |  Brasilia  |   |  |